CELEX: 62007CO0231
Language: ro
Date: 2008-05-14 00:00:00
Title: Ordonanța Curții (camera a opta) din data de 14 mai 2008.#Tiercé Ladbroke SA (C-231/07) și Derby SA (C-232/07) împotriva Statului belgian.#Cerere având ca obiect pronunțarea unei hotărâri preliminare: Cour d’appel de Bruxelles - Belgia.#Regulamentul de procedură - Articolul 104 alineatul (3) primul paragraf - A șasea directivă TVA - Articolul 13 secțiunea B litera (d) punctul 3 - Scutiri - Noțiunile «conturi de depozit» și «plăți» - Refuzul scutirii.#Cauze conexate C-231/07 și C-232/07.

Ordonanța Curții (Camera a opta) din 14 mai 2008 — Ladbroke și Derby/État belge
      (Cauzele conexate C‑231/07 și C‑232/07)
      „Regulamentul de procedură — Articolul 104 alineatul (3) primul paragraf — A șasea directivă TVA — Articolul 13 secțiunea B litera (d) punctul 3 — Scutiri — Noțiunile «conturi de depozit» și «plăți» — Refuzul scutirii”
      Dispoziții fiscale — Armonizarea legislațiilor — Impozite pe cifra de afaceri — Sistemul comun al taxei pe valoarea adăugată — Scutiri prevăzute de A șasea directivă [Directiva nr. 77/388 a Consiliului, art. 13 secț. B lit. (d) pct. 3] (a se vedea
         punctele 22, 24, 25 și dispozitivul)
      
      Obiectul
      
         
               Cerere de pronunțare a unei hotărâri preliminare — Cour d’appel de Bruxelles — Interpretarea articolului 13 secțiunea B litera
                  (d) punctul 3 din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre
                  referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare (JO
                  L 145, p. 1) — Scutiri ale operațiunilor, inclusiv negocierile, privind conturile de depozit și plățile — Pariuri, loterii
                  și alte jocuri de noroc — Prestările agenților însărcinați să colecteze pariurile pe seama unui mandant și să plătească eventualele
                  câștiguri persoanelor care pariază — Posibilitate de a beneficia de scutirea prevăzută la articolul 13 secțiunea B litera
                  (d) punctul 3
               
            Dispozitivul
      
         
                   
               
               
                  
               
               
                  	Termenii „operațiuni, inclusiv negocierea, privind conturile de depozit [și] plăți[le]”, utilizați la articolul 13 secțiunea
                     B litera (d) punctul 3 din A șasea directivă 77/388/CEE a Consiliului din 17 mai 1977 privind armonizarea legislațiilor statelor
                     membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare
                     trebuie interpretați în sensul că nu au în vedere prestarea de servicii realizată de un mandatar, care acționează pe seama
                     unui mandant ce exercită o activitate de încheiere de pariuri pe curse de cai și pe alte evenimente sportive, constând în
                     faptul că mandatarul acceptă pariurile în numele mandantului, înregistrează pariurile, confirmă clientului, prin înmânarea
                     biletului, că pariul este încheiat, colectează fondurile, plătește câștigurile, își asumă singur față de mandant răspunderea
                     pentru gestionarea fondurilor colectate, precum și pentru furturile și/sau pierderile de bani și percepe o remunerație sub
                     forma unui comision din partea mandantului ca plată pentru această activitate.